চলতি বছর ফায়ারম্যান পদের পরীক্ষায় অংশ নেওয়া কয়েকজন প্রার্থী জানান, শারীরিক বাছাই পরীক্ষায় শরীরের গঠনগত ত্রুটি আছে কি না তা দেখা হয়। বিভিন্ন শারীরিক কসরতে অংশ নিতে হয়। সাধারণত ২০০ মিটার দৌড়াতে বলা হয়। এরপর অংশ নিতে হয় ১০০ মিটার সাঁতারে। ৩০ থেকে ৪০ কেজি ভারোত্তোলন বা ৫ থেকে ৭ মিটার উচ্চতায় লাফ দিতে হতে পারে। এসব পরীক্ষার মাধ্যমে প্রার্থীর কায়িক শ্রমের সামর্থ্য যাচাই করা হয়। এতে অনেকেই হাঁপিয়ে যান। পরীক্ষার আগে অন্তত মাসখানেক নিয়মিত প্রস্তুতি নিলে ভালো করা যাবে।